b'\n_START_ARTICLE_\nT-50\n_START_SECTION_\nRazvoj i dizajn\n_START_PARAGRAPH_\nT-50 je laki pje\xc5\xa1adijski tenk koji je razvijen malo prije po\xc4\x8detka drugog svjetskog rata za potrebe Crvene Armije. Iskustva iz \xc5\xa0panjolski gra\xc4\x91anskog rata pokazala su da je potrebno zamjeniti i uvesti nove tenkove kako bi se osvje\xc5\xbeila ve\xc4\x87 zastarjela flota sovjetskih tenkova. Prije 1939. ve\xc4\x87ina tenkova u Crvenoj Armiji su bili izmjenjeni tenkovi inozemnog dizajna. O\xc4\x8dekivalo se da novi laki tenk T-50 zamjeni T-26 te postane najbrojniji sovjetski laki tenk koji bi djelovao uz brzi BT. Razvoj T-50 zapo\xc4\x8dinje 1939. u OKMO dizajnerskom birou. Razvijeno je nekoliko prototipova no samo prototip pod nazivom T-126 kre\xc4\x87e u dalji razvoj. Uz velike te\xc5\xa1ko\xc4\x87e i promjenu dizajnerskog biroa, novi tenk je zavr\xc5\xa1en u sije\xc4\x8dnju 1941. te je uskoro dobivena i dozvola za proizvodnju, no zbog tehni\xc4\x8dkih problema proizvodnja je opet bila zaustavljena._NEWLINE_U me\xc4\x91uvremenu u Ukrajini je proizveden ekonomi\xc4\x8dni T-34 srednji tenk koji bi zamjenio brzi BT tenk._NEWLINE_Nakon njema\xc4\x8dke invazije u lipnju sve tenkovske tvornice dobivaju nare\xc4\x91enje da ubrzaju proizvodnju te kona\xc4\x8dno zapo\xc4\x8dinje produkcijska proizvodnja T-50. Dizajn T-50 je bio odli\xc4\x8dan no zbog tehni\xc4\x8dkih problema, komplicirane proizvodnje, skupo\xc4\x87e i potrebe za brzom proizvodnjom jeftinih tenkova, proizvodnja prestaje ve\xc4\x87 u sije\xc4\x8dnju 1942. te ga je zamjenio puno jednostavniji T-60._NEWLINE_U kratkom razdoblju u kojem se proizvodio ukupno je izra\xc4\x91eno 69 T-50 tenkova, a 48 ih je bilo naoru\xc5\xbeano i spremno za borbu. T-50 se dijelo u dvije glavne ina\xc4\x8dice: osnovnu i osnovnu ina\xc4\x8dicu s poja\xc4\x8danim oklopom. Oklop je poja\xc4\x8davan jer se otkrilo da su Nijemci razvili sna\xc5\xbena protu-tenkovska oru\xc5\xbeja, a nakon poja\xc4\x8davanja oklop tenka je iznosio 57mm._NEWLINE_Jedan od glavnih problema kod T-50 je bio \xc5\xa1to je koristio poseban tenkovski motor za razliku od dotada\xc5\xa1njih sovjetskih tenkova koji su koristili obi\xc4\x8dne kamionske motore. To je znatno pove\xc4\x87alo cijenu te je stvaralo probleme jer se motor nije mogao zamjeniti na terenu dok ne do\xc4\x91e novi specijalizirani iz tvornice. Uz to njegov motor se \xc4\x8desto kvario a dizajneri nisu mogli otkriti uzroke kvarova.'